Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Türkiyə təcrübəsi öyrənilir
Türkiyə təcrübəsi öyrənilir
Əmlak Məsələləri Dövlət Komitəsi daşınmaz əmlakın qeydiyyatı və kadastrı sahələrində məlumatların idarə olunmasının daha da təkmilləşdirilməsi üçün Türkiyə təcrübəsindən yararlanır.
Bununla bağlı Türkiyə Respublikası Ətraf Mühit və Şəhərsalma nazirinin müavini xanım Fatma Varankın başçılıq etdiyi nümayəndə heyəti, o cümlədən Daşınmaz Əmlakın Qeydiyyatı və Kadastrı üzrə Baş direktor cənab Mehmet Zeki Adlı, Coğrafi Məlumat Sistemləri üzrə Baş direktor cənab İsmail Tüzgen və digər nümayəndələr ölkəmizə iki günlük təlim səfərinə gəliblər.
Təlimin ilk günü nümayəndə heyəti Əmlak Məsələləri Dövlət Komitəsinin İnformasiya Texnologiyaları və Məlumat İdarəetmə Mərkəzində əmlak idarəçiliyi sahəsində tətbiq edilən informasiya resursları, müasir proqram təminatları ilə tanış olub. Nümayəndə heyəti ilə komitə əməkdaşları arasında daşınmaz əmlakın qeydiyyatı ilə bağlı interaktiv təcrübə mübadiləsi aparılıb. Aidiyyəti dövlət və bələdiyyə orqanları ilə "Elektron İnformasiya Sistemləri” vasitəsilə məlumat mübadiləsinin aparılması, arxiv işinin təşkili, arxivlərin elektronlaşdırılması, daşınmaz əmlakın qeydiyyatında "bir pəncərə” sistemindən istifadə, o cümlədən məhkəmələr və banklar tərəfindən hüququn məhdudlaşdırılmasına (məhdudiyyət, yüklənmə) dair əməliyyatların aparılması təcrübəsinin öyrənilməsi, əmlaka həbs və qadağaların dövlət reyestrinə daxil edilməsi üçün məlumat bazasının elektron məhkəmə sistemi üçün açılması təcrübəsinin öyrənilməsi kimi məsələlər müzakirə olunub, bu sahələrdəki mövcud təcrübələrdən bəhs edilib.
İkinci gün daşınmaz əmlakın kadastrı və coğrafi məkan məlumatları sistemi sahəsindəki tətbiq edilən yeniliklər, bu sahədəki Türkiyə təcrübəsi öyrənilib. Türkiyədə Kadastr Məhkəmələrinin fəaliyyəti, torpaqların elektron kadastr uçotu haqqında, daşınmaz əmlakın kadastr və reyestr məlumatlarının qarşılıqlı inteqrasiyası və mövcud bazaların aktuallığının təmin edilməsi, Milli Məkan Məlumatları İnfrastrukturunun yaradılması, o cümlədən fasiləsiz fəaliyyət göstərən coğrafi mövqeləndirmə şəbəkəsinin idarə edilməsi məsələləri müzakirə olunub.
Ceyhanda Azərbaycan nefti ilə 220-dən çox tanker yüklənib00:25 23.10.2019
Emal olunan xurmaya tələbat çoxdur00:25 23.10.2019
Ölkəmiz regiondakı əlverişli imkanından səmərəli istifadə edir00:25 23.10.2019
İndi “Şahdəniz” qazının yolu Avropayadır00:25 23.10.2019
Xarici ticarət əlaqəsində 4 milyard dollarlıqdan çox müsbət saldo00:25 23.10.2019
Sentyabrda ölkə üzrə orta aylıq nominal əməkhaqqı 723 manatdan çox olmuşdur00:25 23.10.2019